EVANGEELIUMI TÕDE Andrew Wommackiga
Õpetusteenistus, mis keskendub
Jumala tingimusteta armastusele ja armule.
Annan sõna Andrewle.
Tere tulemast vaatama "Evangeeliumi tõde".
Alustan täna neljandat nädalat,
õpetades raamatu põhjal "Teravam kui kaheterane mõõk".
See tsitaat on heebrealaste 4:12,
kus ütleb, et Jumala Sõna on teravam kui kaheterane mõõk.
See on kokkuvõte 16-st raamatust, mis olen kirjutanud.
Mul on rohkem raamatuid, aga selles on 16 tähtsaimat.
Iga peatükk annab ülevaate ühest mu raamatust.
Täna on mul käsil 13. peatükk nendest 16-st.
Täna räägin neljast võtmest, kuidas olla alati täidetud Jumalaga.
Tean, et see teema ei pruugi olla kõigile puudutav,
aga paljud inimesed, kes praegu vaatavad,
on kogenud Jumala puudutust ja Tema imelist tegevust.
See on su elu palju muutnud,
seetõttu vaatad ka kristlikku televisiooni.
Paljud aga ei oska Issanda antut säilitada.
Tundub, et see justkui aurustub aegamisi.
Enamus ei suuda jääda Jumalaga täidetud.
Nad arvavad, et ei saa seda kontrollida.
Minu juurde tullakse öeldes:
"Olen kaotanud päästerõõmu ja oma esimese armastuse.
Palun palveta mu eest,
et Jumal puudutaks mind taas ja et tunneksin Ta liikumist."
Nad ei tunne, et neil oleks mingit kontrolli selle üle
ja paluvad Jumalalt Tema puudutust,
justkui see sõltuks Jumalast, kas oled täis rõõmu ja väge.
Võite mõelda, et see on ju nii.
Jumala Sõna ei õpeta seda nii.
Võin tõsimeeli öelda,
et mul oli kogemus Issandaga 23. märtsil 1968
ja olen olnud Issandale üle antud sellest hetkest.
Kolm neli kuud ma justkui liuglesin Tema ligiolus.
Pärast läksin läbi aegadest,
kus olin heidutatud ja stressis, sest minus ei olnud Sõna.
Kuskil 1,5 ja 2 aasta jooksul,
kui kasvasin Sõnas ja õppisin tundma tõdesid,
siis ei ole mul enam kui 40 aastat depressioon olnud.
Paljud peavad seda võimatuks, aga see on minu tunnistus.
Minuga on juhtud palju asju, mis on halvad ja võiksid heidutada,
aga sellest hoolimata olen rõõmus ja täidetud Jumalast,
sest Jumal ei lülita ega kontrolli seda mingite nuppudega,
vaid sina oled vastutav selle eest kui täidetud oled Jumalaga.
Kui see on nii, siis on vaja uurida,
kuidas saame olla pidevalt Jumalaga täidetud.
Veel üks tunnistus enne kui jätkan õpetusega.
Teenisin Luisville Kentucky's kolmapäevast pühapäevani.
Peale viimase päeva teenistust
tuli minu juurde naisterahvas, kes ütles, et ta ei olnud
varem mõistnud Jumala armastust ja ta tundis koosolekul,
et täitus Jumala armastusega enam kui kunagi varem.
Ta kiitis Jumalat, aga lõpetas tunnistuse sõnadega:
"Tean, et see tunne ei jää kestma ja nädala või kuu jooksul see kaob,
aga praegu ma tõesti naudin Jumala armastust."
Ta sõnad kurvastasid mind.
Ta oli omaks võtnud mõtte,
et see lõppeb ja see peabki nii olema.
Ma tundsin kuidas Püha Vaim
mu sees kurvastas, et inimesed nii mõtlevad -
vahepeal on mäed, siis orud ja ollakse kui jojod.
Enamus inimesi kogevadki seda elus.
See ei pea aga nii olema.
See naine oli selle vastu võtnud kui loomuliku asja.
Ma läksin hotelli ja õhtul oli mul tulemas uus teenistus.
Palvetasin selle pärast terve pärastlõuna.
"Isa, see ei pea nii olema, mul ei ole see nii olnud.
Tean seetõttu, et see on võimalik ka teiste elus.
Kuidas ma saan jagada inimestele sellest,
kuidas olla täidetud Jumalaga, ilma seda kaotamata?
Issand juhatas mind Roomlaste 1:21 juurde.
Sooviksin, et meil oleks aega rääkida sellest nädalaid,
aga püüan selle mahutada ühe või või kahe päeva matejali.
Ta oli öelnud, et Jumala headus juhib meeleparandusse,
evangeelium, mis on tõlkes uskumatult head uudised,
mis toob esile usu, et inimesed saaksid päästetud.
Arvatakse, et uskmatud peavad ju teadma enda patusust.
Roomlaste 1:18-20 näeme, et inimestele ei pea seda ütlema,
vaid Jumal ise on juba neile seda ilmutanud.
Me ei pea neid piitsutama, sest see on juba tehtud.
Roomlaste 1:21-32 ta näitab,
et inimesed oskavad intuitiivselt eristada head kurjast.
Mõned asjad võivad seda vaigistada ja Jumala mõju siis väheneb.
Lõpuks võib see viia sinnamaani, et inimene muutub kõlbmatuks
ja täiesti tundetuks, nagu ei olekski Jumalat olemas.
See on viimane samm, kuhu on viinud teised sammud.
Roomlaste 1:21 on kirjeldatud, kuidas saab alguse
inimese eemaldumine Jumala ja patu tunnetamisest.
Seal ütleb: Jumalat tundes, viidates eelnevale salmile,
et inimesel on heast ja kurjast intuitiivne teadmine;
nad ei ole ülistanud ega tänanud Teda kui Jumalat,
vaid on oma arvamustega jooksnud tühja
ning nende mõistmatu süda on jäänud pimedaks.
Siin on neli progresseeruvat asja:
nende tegemine viib isiku aina eemale Jumalast
ja Ta tegevusest su elus ning põhjustab südame kõvastumise.
Siin on need esile toodud kui Jumala mõju vähendavad asjad.
Ma usun, et seda saab ümber pöörata.
Kui teeme vastupidi, negatiivse asemel positiivset,
siis me ei kaota seda, mida Jumal on me elus teinud.
Siin on neli võtit selle kohta,
kuidas olla pidevalt täidetud Jumalaga.
See on väeline.
Siin on palju rohkem infot, kui saan praegu jagada.
Nägin sõnu "Nad ei ülistanud Teda kui Jumalat"
ega saanud kohe selle mõttest aru.
Hakkasin asja uurima ja otsisin kreekakeelset materjali.
Sõna "ülistama" tähendas "hindama auliseks".
See on tuletatud sõnast, et seda määratleda.
Ma ei mõistnud seda.
Otsisin sõnaraamatust iga sõna tähendust.
Otsisin sõnu "render" ja "esteem".
"Esteem" tähendab millelegi väärtust omistama.
Püüdsin selle ühendada lausega ning nägin selle tähendust.
Inimestel oli Jumalast intuitiivne teadmine.
Jumal rääkis nendega ja andis neile ilmutusi.
Kõigil oli see - nii ateistidel kui ka agnostikutel.
Kõik teadsid, et Jumal on olemas ja veendunud, et vajasid Teda.
Seda tunnetust võib kaotada.
Kuidas see juhtub?
Esiteks, kui me ei väärtusta seda intuitiivset tunnetust.
Hakkasin sellele mõtlema
ja Jumal põhjustas mu südames mõnede asjade plahvatuse.
Ma usun, et see on üks võti, mis on mul aidanud üle 40 aasta
elada ilma depressioonita ja julgust kaotamata,
hoides seda, mida Jumal on teinud mu elus.
Olen pidanud väärtuslikuks Jumala tegevust mu elus.
Paljud on kuulnud, kui räägin 1968. aasta 23. märtsist.
Jumal tuli mu ellu kui keeristuul ja pööras kõik teistpidi.
Ta puudutas mind vägeval viisil.
Olen hinnanud seda nii väärtuslikuks.
Nüüd möödunud 43 aastat ja ma ei ole sellest üle saanud,
mida Jumal mu elus tegi, ega tahagi sellest üle saada.
Laulud 103:2 ütleb: "Kiida, mu hing, Issandat,
ja ära unusta ainsatki tema heategu!"
Ta käskis meil mitte unustada, sest inimloomus kipub seda tegema.
Unustad, kui ei keskendu sellele ega hinda seda väärtuslikuks.
Paljudega juhtub nii: Jumal puudutab neid,
nad naudivad sellega kaasnevat kasu,
aga nad ei väärtusta Jumala asju ega võta seda õigel viisil omaks.
Mingi aja pärast hakkab see lahtuma ja kaotab oma mõju,
sest nad ei väärtustanud seda olemasolevat piisavalt.
Toon näite.
Kui sul on kiigelaud, millel on erinevad nimed,
siis kui selle üks ots on üleval, siis teine on all.
Kiigelaua mõlemad otsad ei saa samal ajal üleval olla.
Kui sa väärtustad Jumalat.
Kui see pool siin on Jumal
ja sa tõesti väärtustad Teda, siis vastavalt sellele
peaks kõigel muul olema märgatavalt ebaolulisem väärtus.
Kui hakkad maailma asju väärtustama,
siis Jumala väärtus su silmis kahaneb.
Seda põhimõtet on tähtis mõista.
Sa ei saa väärtustada Jumalat
ja kõiki selle maailma asju samal ajal võrdselt.
Vajalik on relatiivne maailma asjade alaväärtustamine,
et Jumal oleks õigel viisil väärtustatud ja hinnatud.
Mainisin kogemust, mis mul oli 1968. aasta 23. märtsil.
See oli laupäeva õhtu ja ma ei suutnud eriti magada.
Ärkasin varahommikul ja läksin kell 6.00 kirikusse,
et rääkida oma parima sõbraga, kes oli seal majahoidja.
Rääkisime lihtsalt ja Jumal tuli reaalselt kohale.
Väärtustasime Tema tegevust.
Pühapäevahommikusel teenistusel jagasin juba oma tunnistust.
Ma ei osanud hästi selgitada, mis minuga oli toimunud.
Ütlesin, et olin nagu täidetud Jumala Vaimuga.
Ma ei mõelnud sellega midagi halba,
aga minu juurde tuldi manitsema: "Kuidas sa saad nii öelda!
See kuulus vaid apostlitele. Kelleks sa end õige pead?"
Mind hakati kritiseerima.
Ma väärtustasin Jumalat
ja olin elevil selle üle, mida Ta oli teinud.
Kui andsin sellest tunnistust, siis hakati mind kritiseerima
ja mul oli kalduvus nende arvamust väärtustada
ning see oleks vähendanud Jumala tegevuse väärtust mu elus.
Oleksin peagi mõelnud:
"Mis juhtus?
Miks ma kaotasin elevuse Jumala üle?"
Ei ole nii, et see läheb kaduma,
vaid inimeste arvamus muutub tähtsamaks.
Isegi pastor kritiseeris mind ning ütles, et olen ülbe,
arvates end samale tasemele kui vaimuga täidetud inimesed.
Ma olin vaid 18-aastane.
Olin nii elevil Jumala üle, et teiste arvamus jäi allapoole.
Ma ei tõstnud nende väärtust üles
vaid jäin kindlaks, et Jumal armastab mind
ja Ta kannab nn mu pilti oma rahakotis.
Ma väärtustasin seda, mida Jumal oli öelnud.
Mu ema ei mõistnud mind.
Ema oli mu jaoks tähtis ja oleksin võinud
tähtsustada Tema arvamust rohkem kui Jumala tegevust.
Jumala armu läbi ütlesin:
"Armastan sind ikka. Mul on kahju, et sa ei mõista,
aga ma tean, mida Jumal on teinud."
Minuga juhtus igasuguseid asju.
Mu majja tuli armeesse värbaja.
Olin nii Jumalasse armunud, et maailma armastus vähenes.
Olin ülikooli teisel semestril ja ei hoolinud enam ülikoolist.
Armastasin Jumalat ja tahtsin kogu elu Talle pühendada.
Ütlesin, et tulen koolist ära.
Oleks olnud kergem tunnistada üles abielurikkumist.
See oleks ehk andestatud,
aga mind peeti hulluks, kui ütlesin, et lahkun Jumala juhtimisel koolist.
Kui koolist ära tulin,
siis kaotasin riigi toetuse, mis oli 350 dollarit kuus.
Ma kaotasin sõjaväekohustuse edasilükkumise.
Kaotasin paljude tunnustuse.
Mul oli vaid kaks sõpra, kes mind julgustasid
tegema seda, mida Jumal oli öelnud.
Peagi peale koolist ära tulemist sain kutse sõjaväkke.
Kõigepealt kutsuti ülevaatusele, et näha, kas kvalifitseerun.
Sain läbi ja mu majja tuli värbaja.
Olin 19-aastane.
Istusin värbajaga köögilaua taga
ja ta avas oma portfelli ning hakkas tutvustama
kõiki tulenevaid kasusid, mis kaasnesid vabatahtlikule,
keda ei pidanud väeteenistusse kutsuma.
Ma peatasin ta, öeldes:
"Võin meie jaoks aega säästa, sest põhjus, miks oled siin
ja räägid värbamisest, on mu koolist äratulemine."
Ta nõustus.
"Jumal ütles, et tuleksin koolist ära.
Jumal vastutab selle eest, mis minuga juhtub
ja ka mu värbamine või mittevärbamine eest."
Värbaja hakkas naerma ja ütles: "Sa lähed Vietnami!"
See viis kuidas ta seda ütles..
Mina ülistasin Jumalat, väärtustades Teda ja Ta tahet,
aga selle armeesse värbaja jaoks oli Jumal siin allpool.
Talle polnud Jumal tähtis.
Ta oli valitsuse ja armee esindaja, kes ütles, et lähen Vietnami.
Ta ei väärtustanud Jumalat nii nagu mina.
See vihastas mind.
Ta oli kuskil 30-aastane ja esindas armeed.
Tal oli võim minu elu korraldada.
Ma ei hoolinud sellest ja austasin Jumalat,
kuid mitte seda meest ega USA valitsust.
Ma vihastusin ta sõnade üle.
Surusin sõrmega ta rinna peale ja ütlesin:
"Vennas, Jumal vastutab minu eest
ja kui Jumal tahab, et mind värvatakse,
siis see toimub, kui ei, siis ei sina, USA valitsus
ega kõik põrguinglid saa mind värvata."
Mind vihastas,
et ta ei väärtustanud Jumalat nagu mina.
Mees ei lausunud enam sõnagi,
haaras oma asjad, pani kohvrisse
ega ütelnud head aegagi ning astus uksest välja.
Järgmisel hommikul oli mu värbamiskutse postkastis.
Soovin, et oleksin vaadanud, kas seal oli postmark peal.
Võin kihla vedada,
et ta töötles ise seda korraldust ja pani selle isiklikult mu postkasti.
Ta tahtis mulle koha kätte näidata,
aga ma tundsin, et austasin Jumalat,
tehes seda, mida Ta oli mulle isiklikult öelnud.
Ma ei hinnanud värbajat, USA valitsust, armeed
ega kedagi teist kõrgemaks kui Jumal.
Seetõttu 43 aastat hiljem
olen sama õnnelik selle üle, mida Jumal on teinud.
Ta mõjutab mu elu ka täna,
sest ülistan Jumalat selle eest, mis Ta on teinud.
Jumal on minu jaoks kõige väärtuslikum,
et saatan ei saaks minult varastada.
Luban teile, et kui olete olnud täidetud
ja varsti tühi, siis miski haaras teie tähelepanu,
väärtustasite kedagi teist rohkem kui Jumalat -
see on protsess, millest olen rääkinud.
Kui hoiate Jumala esikohal ja ülistate Teda,
siis võite olla püsivalt Jumalaga täidetud.
Laulud 69:31 ütleb: "..tänulauluga ma ülistan Teda."
Siin on kasutatud sama kreekakeelset sõna,
mis Roomlaste 1:21 ja Roomlaste 11:13.
Tuleb kõrgeks tõsta,
seda mida Jumal on teinud ning minimeerida kõik muu.
Kuidas Jumalat ülistada,
Teda hinnata ja väärtustada ning kõrgeks tõsta?
Laulud 69:30 - tänulauluga ma ülistan Teda.
See juhatab teise asjani Roomlaste 1:21 kirjakohas.
Nad ei tänanud Teda.
Need asjad käivad koos.
Neid võib eraldada arutluse jaoks, aga kõik see sobitub kokku.
Jumalat tuleb ülistada, Teda väärtuslikuks pidada.
Üks võimalus selleks on korrata, mida Jumal on teinud.
Usun, et see pole juhus, aga peaaegu iga päev
viimase 43 aasta jooksul ma tänan Jumalat selle eest,
et Ta muutis mu elu 1968. aasta 23. märtsil.
Ma sain päästetud 10 aastat varem.
1968. aastal sain heita pilgu Jumalale.
Ta mõjutas mind.
Tänan Jumalat iga päev selle eest.
Väga vähestel päevadel võisin seda teha unustada.
Pidevalt Jumalat tänades saab jääda täidetud Jumalaga.
Kui Teda väärtustada ja hinnata ning tänada kõige eest.
Meil kõigil on kujutlusvõime.
See on osa mälust.
Sa ei saa mäletada ilma kujutlusvõimeta.
Tuleb hoida seda mälus, mida Jumal on teinud su elus.
Need on väelised asjad, aga lõpptulemus on see,
et see sõltub sinust, kas jääd täidetud Jumalaga!
Jumal ei ole see, kes lülitab oma väge
sisse või välja, vastavalt su headusele.
Kõik sõltub sellest,
kas väärtustad ja ülistad Teda nii nagu võiks.
Andrew uus teos "Teravam kui kaheteraline mõõk"
on saadaval teenistuse kodulehel.
Antud raamat on Andrew teostest unikaalseim,
kuna see on kokkuvõte tema 16-st erinevast õpetusest.
Iga õpetus on eraldi peatüki all.
See on meie teenistuse üks kokkuvõtvaim raamat.
Võta ühendust juba täna!
Lisaks on saadaval ka samateemaline DVD.
Pakkumine sisaldab ligi 7-tunnist õppematerjali.
Tellimiseks külasta aadressi: www.amwe.net
Võite ka tellida teemakohase märkmeraamatu,
mis on heaks lisamaterjaliks, kui õpite DVD kaudu.
Nendes kõigis teostes peituvad sügavad piiblikohased tõed.
Võimalik on ka osta neid kõiki ühes paketis.
Tellimiseks külasta meie kodulehte.
Ühtlasi on saadaval ka DVD, millel lasub üksik õpetus.
Kui sul pole aga võimalik seda osta,
siis kirjutamisel või helistamisel saadetakse see sulle tasuta.
Tellimiseks kasuta järgnevaid aadresse.
See Piibliõpetaja alustas lihtsa sõnumiga
Jumala tingimusteta armastusest ja armust.
Aastaid nad paljundasid õpetuskasette oma kodus.
Ta rääkis ka raadios ning tihti andis kassette tasuta.
Aastaid hiljem vajas ta väikest hoonet abiliste jaoks.
Teenistus kasvas.
Peagi jäi 1400 m2 suurune hoone väikeseks
ja alguse sai Piiblikool ning ka teleteenistus.
Tänaseks on väikseks jäämas ka 10 000 m2 suurune hoone.
157 hektarit maad on ostetud, et kohaneda kasvamisega.
Sõnum on jäänud samaks - "Evangeeliumi tõde".
Selleks et äha kogu lugu, mine veebilehele amwi.net.
Kas olete tahtnud kunagi tutvuda "Evangeeliumi Tõde" ajakirjadega?
Võite leida need veebilehelt www.awmi.net
Vajuta vasakul "extras"
ja siis vajutage "online magazines".
Siit leiate arhiivi, mis ulatub aastate taha.
Vaadake suurepäraseid artikleid ja kindlasti ka värsket numbrit.
Ajakiri "Evangeeliumi Tõde" nüüd ka internetis.
www.awmi.net
Käes on aeg viia see uuele tasemele
Charis Piiblikool
Tervenduskool
Vahetades telekanaleid oma kodus, Katmandus, Nepaalis,
leidsid Bob ja Dawa Wesley Andrew Wommacki programmi.
Nende elud muutusid igaveseks.
Kui mõistsin, kui palju Jumal armastab mind
ja mis Ta on minu heaks teinud, hakkasin ka evangeeliumi mõistma.
Tundes Jumala kutset
kolisid nad Colorado Springs'i ja läksid Charise piiblikooli.
Pärast tagasi Nepaali ning asusid tööle.
Teel oma kontorisse nägin kahte väikest poissi.
Nende jalad olid lõhelised ning riided määrdunud.
Küsisin: "Jumal, mis Sa tahad, et teeksin?"
"Toida neid!"
Nende juhistega sündiski nende teenistus
toita puudustkannatavaid poisse nii vaimselt kui füüsiliselt.
Jagasin nende lastega alati evangeeliumi,
sest see on ainus asi, mis muudab inimeste elusid.
Ainult evangeelium!
Veel üks muudetud elu, mis muudab maailma.
Andrew Wommack'i teenistus ja Charis Piiblikool.
Muuda oma elu
Muuda maailma
Tõlge: Merle Morales